Davlat tilini rivojlantirish departamentiga rahbar tayinlandi

Hukumat qarori bilan Abdug‘affor Qirg‘izboyev Vazirlar Mahkamasi Davlat tilini rivojlantirish departamentining mudiri etib tayinlandi. Bu haqda “Huquqiy axborot” xabar berdi.
Eslatib o‘tamiz, Departament Prezidentning 2019-yil 21-oktabrdagi PF-5850-son Farmoniga asosan tashkil etilgan.
Davlat tilini rivojlantirish, davlat tili to‘g‘risidagi qonun hujjatlariga rioya etilishi ustidan monitoringni amalga oshirish, ushbu sohada jamoatchilik nazoratining samarali shakllarini joriy etish departament asosiy vazifalaridan sanaladi.
 Prezident farmoni bilan Davlat tilini rivojlantirish departamenti tashkil etiladi